**Ministru kabineta rīkojuma projekta**

**“Grozījums Ministru kabineta 2020. gada 6. novembra rīkojumā Nr.655 “Par ārkārtējās situācijas izsludināšanu”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma projekta “Grozījumi Ministru kabineta 2020. gada 6.novembra rīkojumā Nr.655 “Par ārkārtējās situācijas izsludināšanu”” (turpmāk – Projekts) mērķis ir pašvaldībām paredzēt pienākumu noteikt ierobežojumus pasažieru grupām braukšanas maksas atvieglojumu izmantošanai pilsētu maršrutos pasažieru skaita maksimumstundās. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Rīkojuma projekts izstrādāts, pamatojoties uz 2021. gada 9. marta Ministru kabineta sēdes protokollēmuma (protokols Nr.24., 6.§, TA-560) “Informatīvais ziņojums “Par epidemioloģiskās drošības prasībām sabiedriskajā transportā, to ievērošanu un kontroli” 4. punktu. Saskaņā ar Sabiedriskā transporta pakalpojumu likuma (turpmāk – Likums) 4. panta pirmo daļu valsts pārvaldi sabiedriskā transporta nozarē atbilstoši savai kompetencei īsteno Satiksmes ministrija, Sabiedriskā transporta padome un šajā likumā noteiktajā kārtībā — Satiksmes ministrijas institūcijas, plānošanas reģioni un **valstspilsētu** pašvaldības (šobrīd – republikas pilsētu pašvaldības), un Likuma 5. panta otrās daļas otrais punkts nosaka, ka valstspilsētas pašvaldības kompetencē ir organizēt sabiedriskā transporta pakalpojumus maršrutu tīkla pilsētas nozīmes maršrutos. Novadu pašvaldībām šāda kompetence nav paredzēta, **līdz ar to Projekts ir attiecināms tikai uz republikas pilsētu pašvaldībām.** Vienlaikus Likuma pārejas noteikumu 30. punkts paredz, ka līdz 2021. gada pašvaldību vēlēšanās ievēlētās pašvaldības domes pirmajai sēdei šajā likumā noteiktos valstspilsētu pašvaldību uzdevumus pilda republikas pilsētu (2007. gada 14. jūnija Administratīvo teritoriju un apdzīvoto vietu likuma izpratnē) pašvaldības. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ņemot vērā nelielo Covid-19 saslimstības samazināšanos, jauno Covid-19 paveidu izplatīšanos citās Eiropas valstīs un inficēšanās riskus, kas saistīti ar sabiedriskā transporta izmantošanu, Satiksmes ministrija, ievērojot Veselības ministrijas sniegtos priekšlikumus, kā arī Vides aizsardzības un reģionālās attīstības ministrijas, Iekšlietu ministrijas un republikas pilsētu pašvaldību un sabiedriskā transporta pakalpojumu sniedzēju sniegto informāciju, ir sagatavojusi informatīvo ziņojumu par esošajām epidemioloģiskās drošības prasībām sabiedriskajā transportā, to ievērošanu un kontroli, un priekšlikumiem par papildu priekšlikumiem epidemioloģiskās drošības un kontroles pasākumiem. Informatīvais ziņojums “Par epidemioloģiskās drošības prasībām sabiedriskajā transportā, to ievērošanu un kontroli” izskatīts 2021.gada 9.marta Ministru kabineta sēdē, TA -560.Rīgassabiedriskajā transportāpirms Covid-19 pandēmijas ik dienu tika pārvadāti vairāk kā 425 000 pasažieru, bet 2020. gada pavasara ārkārtējās situācijas periodā, kad Rīgas dome atcēla lielāko daļu braukšanas maksas atvieglojumu, pasažieru skaits samazinājās līdz 85 000 dienā, bet patlaban – Covid-19 izplatības otrajā vilnī – tas svārstās ap 185 000 pasažieru dienā (mazāk nekā 2020. gada jūlijā). Dati liecina, ka pasažieru skaita kritums 2021. gada sākumā ir aptuveni 57%, salīdzinot ar pirms Covid-19 izplatības pandēmijas periodu. Neskatoties uz to, ka pasažieru pārvietošanās statistikas dati liecināja, ka pasažieru skaits samazinājies vairāk kā par 40% pret 2020.gada septembra datiem, maršrutu reisu skaits tika grozīts tikai robežās līdz 20%, kas ir būtiski mazāk nekā fiksētais pasažieru plūsmas kritums. Tas nozīmē, ka esošais pakalpojuma apjoms turpina radīt būtiskus finanšu zaudējumus.Pēc izmaiņu ieviešanas tiek veikta nepārtraukta pasažieru plūsmas analīze ar mērķi identificēt maršrutus, laikus un konkrētas vietas, kad sabiedriskā transportlīdzekļa salona piepildījums pārsniedz noteikto. Kopš 2021. gada 18. janvāra katru dienu tiek norīkoti papildreisi, kā arī divas reizes ir veiktas izmaiņas vairāku maršrutu kustības sarakstos. No 2021.gada 25. janvāra Rīgā tika mainīti kustības saraksti astoņos sabiedriskā transporta maršrutos, no 1. februāra – 15 maršrutos. Situāciju citās republikas nozīmes pilsētās raksturo gan dati par pārvadāto pasažieru (braucienu skaita) izmaiņām, gan operatīvā aptaujā iegūtā informācija no pašvaldībām.Saskaņā ar operatīvā aptaujā iegūto informāciju no pašvaldībām, reisu skaits pilsētas maršrutos ir samazināts sekojoši:* *Daugavpils* darba dienās izpildāmo reisu skaits samazinājies par 58 reisiem.
* *Jelgavā* darba dienās samazināti 79 reisi, sestdienās un svētdienās samazināti 55 reisi.
* *Valmierā* izpildāmo reisu skaits nav samazināts.
* *Jēkabpilī* skolēnu brīvdienu laikā tika samazināts reisu skaits vienā maršrutā.
* *Jūrmalā* uz mājsēdes laiku 4 reisi tika atcelti un 6 reisu izpildē norīkoti mazākas ietilpības autobusi.
* *Liepājā* pilsētas reisu skaits nav samazināts, lai neveidotos cilvēku lielāka pulcēšanās pieturvietās un lai varētu nodrošināt 50% pasažieru skaitu sabiedriskajā transportā
* *Rēzeknē* izpildāmo reisu skaits nav samazināts.
* *Ventspils* reisu skaits tika samazināts aptuveni par 17%.

Ārkārtējās situācijas laikā visu republikas nozīmes pilsētu sabiedriskajā transportā (pilsētas nozīmes maršrutos) būtiski ir samazinājies pārvadāto pasažieru skaits. Pašvaldības noteiktos braukšanas maksas atvieglojumus no 2020.gada 26.novembra ir atcēlusi *Daugavpils pašvaldība* – atcelti visi pašvaldības iepriekš piešķirtie braukšanas maksas atvieglojumi, pensionāri var saņemt 50% atvieglojumu no braukšanas maksas (100% vietā).Informatīvajā ziņojumā tika iekļauts šāds priekšlikums turpmākai rīcībai: Pilsētu sabiedriskajā transportā pašvaldībām noteikt ierobežojumus pasažieru grupām braukšanas maksas atvieglojumu izmantošanai pasažieru skaita maksimumstundās. Projektā paredzamie nosacījumi attiecināmi uz ārkārtējās situācijas laiku.  |
| 3. | Projekta izstrādē iesaistītās institūcijas un publiskas personas, kapitālsabiedrības | Vides aizsardzības un reģionālās attīstības ministrija, Satiksmes ministrija  |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Republikas pilsētu pašvaldības, to iedzīvotāji. |
| 2. | Tiesiskā regulējuma ietekme uz tautsaimniecību un administratīvo slogu | Tiesiskajam regulējumam nav ietekmes uz tautsaimniecību un tas neietekmē administratīvo slogu.  |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar.  |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Pēc Projekta izstrādes paredzēts to ievietot Vides aizsardzības un reģionālās attīstības ministrijas tīmekļvietnē, kā arī elektroniski izplatīt Latvijas Pašvaldību savienībai un Latvijas Lielo pilsētu asociācijai. |
| 2. | Sabiedrības līdzdalība projekta izstrādē | Tā kā Projekts tiek virzīts steidzamības kārtā, sabiedrības iesaiste Projekta izstrādē netika organizēta. |
| 3. | Sabiedrības līdzdalības rezultāti | Nav |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Vides aizsardzības un reģionālās attīstības ministrija, Satiksmes ministrija |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts tiks īstenots esošu institūciju un cilvēkresursu ietvaros. Projektā paredzētie pasākumi tiks nodrošināti piešķirto valsts budžeta līdzekļu ietvaros. Saistībā ar Projekta izpildi nav paredzēta jaunu institūciju izveide, esošu institūciju likvidācija vai reorganizācija. |
| 3. | Cita informācija | Nav |

Vides aizsardzības un reģionālās attīstības ministrs A. T. Plešs

Muzikante 67026930

Dzintra.Muzikante@varam.gov.lv